Diari Oficial de la Generalitat Valenciana


Sumari del DOGV 9659, del 10-08-2023 (2023/8748)

RESOLUCIÓ d'1 d'agost de 2023, del president de Turisme Comunitat Valenciana, per la qual s'amplia el termini màxim per a dictar i publicar les resolucions de la convocatòria de sis beques per a la realització de pràctiques professionals en matèria de turisme en dependències de Turisme Comunitat Valenciana, per a l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9659

Data del DOGV
:   10-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8748


Data del document
:   01-08-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ d'1 d'agost de 2023, del president de Turisme Comunitat Valenciana, per la qual s'amplia el termini màxim per a dictar i publicar les resolucions de la convocatòria de sis beques per a la realització de pràctiques professionals en matèria de turisme en dependències de Turisme Comunitat Valenciana, per a l'exercici 2023. [2023/8748]  
Antecedents de fet  
1. El dia 23 de juny de 2023 es va publicar en el DOGV la convocatòria (efectuada mitjançant resolució d'aquesta presidència del dia 30.05.2023) de sis beques per a la realització de pràctiques professionals en matèria de turisme en dependències de Turisme Comunitat Valenciana, per a l'exercici 2023.  
D'acord amb el que es disposa en l'article 11, apartat 2, del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme, s'estableix que: «El termini màxim per a dictar i publicar les resolucions serà de tres mesos, comptador des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú.»  
2. Diversos encarregats de la gestió d'aquestes beques han proposat ampliar el termini màxim per a resoldre i publicar, sobre la base d'una conjunció de motius, que van des de l'elevat nombre de sol·licituds presentades, passant per la limitació de mitjans personals i materials per a despatxar adequadament aquestes i, sobretot (revestint especial transcendència), per coincidir la part final del procediment amb el mes d'agost, amb les consegüents dificultats que això pot generar per a les futures persones becàries (d'assistència, de coneixement, de possibilitat de presentar al·legacions, si escau) i que podrien redundar en una minva significativa de les seues expectatives a les beques convocades.  
  
  
Fonaments de dret  
1. El contingut de l'article 11, apartat 2, del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2018), preveu la possibilitat d'ampliar el termini per a resoldre, d'acord amb el que es preveu en la legislació bàsica de procediment administratiu comú.  
2. La Llei 39/2015, d'1 d'octubre, del procediment administratiu comú de les administracions públiques, regula, en l'article 23, l'«ampliació del termini màxim per a resoldre i notificar». De conformitat amb l'apartat 1 d'aquest precepte, la decisió ha de ser adoptada per l'òrgan competent per a resoldre, a proposta, si escau, de l'òrgan que instruïsca, i ha de ser motivada i per un període que no podrà ser superior a l'establit per a la tramitació del procediment. L'apartat 2 d'aquest article assenyala que contra l'acord que s'adopte no es pot interposar cap recurs, si bé haurà de ser notificat a les persones interessades.  
  
En aquest cas, tal com ha quedat reflectit en l'antecedent de fet segon, s'ha proposat l'ampliació per diversos encarregats de la gestió d'aquestes beques, concorren motius que fonamenten sòlidament la decisió i el període màxim d'ampliació no és superior al que s'estableix per a la tramitació del procediment (s'amplia en poc més d'un mes, i el termini màxim inicial és de tres mesos). La decisió correspon adoptar-la a l'òrgan competent per a resoldre, que en aquest cas és aquesta presidència de l'aleshores denominada Agència Valenciana del Turisme i ara Turisme Comunitat Valenciana, després de l'entrada en vigor de la nova Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana. La decisió es publicarà en el DOGV i en la pàgina web de l'entitat convocant de les beques, i servirà de notificació a les persones interessades per tractar-se d'un procediment de concurrència competitiva, d'acord amb el que s'estableix en l'article 45.1.b de la Llei 39/2015. Finalment, cal indicar que contra la decisió que s'adopta no es pot interposar cap recurs.  
Per tot el que s'ha exposat, vistos els antecedents de fet i els fonaments de dret esmentats i d'altres de general i pertinent aplicació, resolc:  
  
  
Ampliar fins al dia 31 d'octubre de 2023 el termini màxim per a dictar i publicar les resolucions de l'esmentada convocatòria de beques per a la realització de pràctiques professionals en matèria de turisme en dependències de Turisme Comunitat Valenciana, per a l'exercici 2023.  
  
València, 1 d'agost de 2023.- El president de Turisme Comunitat Valenciana: Francesc Colomer Sánchez.